《圆觉顽空觉讲主真赞二首 其一》
宋代·释普济

头鬅鬙，眼乖角。得天台之奥旨，继永嘉之先觉。执文字见，离文字缚。

说大义则四座风生，徵异解则百川潮落。昭昭乎教苑之祥麟，昂昂乎鸡群之野鹤。

虽正席四处不足畅其设施，然分座五山亦不负其所学。

是为广智九世之孙，啸岩一枝不致寥寞者矣。

作者简介：释普济，俗姓张，清流（今属福建）人。住县北归仁里狮子岩，好赌博饮酒。理宗嘉熙间卒。事见《永乐大典》卷七八九五引《临汀志》。